Baltic (kuunari)

Baltic oli suomalainen nelimastoinen puinen kuunari, joka oli rakennettu 1920. Laivan omisti 1924–1939 laivanvarustaja Gustaf Erikson, ja keväällä 1939 se myytiin Uuteenkaupunkiin. Kuunari haaksirikkoutui Kattegatissa 2. lokakuuta 1939 ja saksalainen sota-alus pelasti miehistön. Vakkasuomalaisia purjealuksia ja laivanvarustajia : Kuunari Baltic 

Kuunari rakennettiin Lemlandissa Ahvenanmaalla vuonna 1920. Laivan vetoisuus oli 451 bruttorekisteritonnia ja 354 nettorekisteritonnia, pituus oli 52,2 metriä ja leveys 10,3 metriä. 

Kuunari Baltic oli 15 vuoden ajan Gustaf Eriksonin omistuksessa, kunnes se myytiin 1939 Uuteenkaupunkiin. Toisen maailmansodan alettua piikivilastia Ströbyn satamasta Tukholmaan kuljettanut kuunari haaksirikkoutui Kattegatissa 2. lokakuuta 1939, kun Juutinraumassa sijainnut saksalainen merimiinakenttä esti vapaan purjehduksen. Saksalainen sotalaiva pelasti kuunarin miehistön. Suomalainen kuunari ajanut miinaan ja uponnut, Laatokka 03.10.1939, nro 112, s. 1, Kansalliskirjaston digitaaliset aineistotNelimastoinen suomalainen kuunari saanut myrskyssä vuodon ja uponnut, Käkisalmen Sanomat 03.10.1939, nro 113, s. 3, Kansalliskirjaston digitaaliset aineistot

 Lähteet 

 Aiheesta muualla 
 Skonnert Baltic, Allan Jensenin tanskankielinen sivu kuunari Balticista 

Luokka:Suomalaiset purjelaivat
Luokka:Vuoden 1939 onnettomuudet